open-index/open-wikipedia-markdown huggingface dataset:
Georgij Malenkov

**Georgij Maksimilianovitsj Malenkov** (Георгий Максимилианович Маленков, født  i Orenburg i Russland, død 14. januar 1988 i Moskva) var en fremtredende sovjetisk politiker det første tiåret etter andre verdenskrig.

## Liv og virke
### Bakgrunn
Georgij Malenkovs besteforeldre på farssiden var fra området rundt Ohrid på Balkan, i Det osmanske rike. Det var kommet en del folk derfra for å tjenestegjøre som offiserer i Den keiserlige russiske hær.

Malenkovs far var en rik bonde i guvernementet Orenburg, og sønnen hjalp av og til med forretningene. Moren var datter av en smed og barnebarn av en russisk-ortodoks prest.

Malenkov tok eksamen fra Orenburgs gymnasium noen få måneder før utbruddet av den russiske revolusjon.

### Kommunist og politiker
Han sluttet seg til Den Røde Hær i 1918 og Sovjetunionens kommunistiske parti to år etter. Han kjempet mot Den hvite armé i den russiske borgerkrig, og var politisk kommissær på et propagandatog i Turkestan. Malenkov steg raskt i gradene i partiet som en del av den såkalte nomenklaturaen, og var, sammen med blant andre Nikita Khrusjtsjov, aktiv i forbindelse med utryddelsene på 1930-tallet.

I 1946 ble Malenkov tatt opp i politbyrået, og i 1952 ble han medlem av Stalins sekretariat, et tegn på at han var blitt en av Stalins nærmeste allierte. Etter Stalins død overtok Malenkov vervet som Sovjetunionens statsminister, og var i to år landets formelle leder. Han var også i en kort periode partiets generalsekretær, men ble tvunget til å gå av til fordel for Khrusjtsjov.

Selv om de hadde hatt sine uenigheter, var Malenkov i 1953 blant dem som gikk mot henrettelsen av Lavrenti Berija. Han var også kritisk til atompolitikken og den ensidige satsingen på tungindustri som Khrusjtsjov var blant de varmeste forsvarerne av. Dette førte til at han i 1955 ble tvunget til å gå av som statsminister, og to år senere mistet han også plassen sin i politbyråets etterfølger, presidiet.

Etter at han sammen med Vjatsjeslav Molotov og Lazar Kaganovitsj forsøkte å få gjennomslag for en annen politikk uten å lykkes ble han ekskludert av partiet i 1961 og sendt i indre eksil.

Frem til sin død virket han som leder for et vannkraftverk i Kasakhstan.

## Referanser


## Litteratur
* Roy Medvedev: *All Stalin’s Men. Six Who Carried Out the Bloody Politics.* Anchor Press Edition, 1984. ISBN 0-385-18388-7 (Porträt über Malenkow, Molotow, Mikojan, Suslow, Kaganowitsch und Woroschilow)
* Dimitri Wolkogonow: *Stalin. Triumph und Tragödie.* Claassen, Düsseldorf, 1989. ISBN 3-546-49847-X

## Eksterne lenker
* 
*
Norderhov og Ask menighet

**Norderhov og Ask kirkesogn**, fra middelalderen og fram til nyere tid kalt **Norderhov sogn**, ligger i Ringerike prosti og omfatter Norderhov kirke på Norderhov og Ask kapell på Ask, i den tidligere administrative enheten Strandefjerdingen. Geografisk grenser området til Haug prestegjeld i nordøst, Hole prestegjeld i sør, Tyristrand kirkesogn i sørvest og Veme kirkesogn nordvest.

Til Norderhov menighet sogner alle som ikke sogner til et annet sogn i tidligere Norderhov herredskommune. Det omfatter foruten området rundt Norderhov kirke også Åsaområdet, Eikliområdet, Tolpinrudområdet, Veienmoenområdet og Heradsbygdaområdet i Ringerike kommune.

Til Ask menighet sogner de som bor på strekningen sørvest for Tolpinrud i Hønefoss og nordøst for Tyristrand, og mellom Sandaker i nordvest og Busund bru i sørøst. Norderhov kirke var hovedkirke i sognet, som imidlertid delte på presten.

Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.

## Eksterne lenker
* Norderhov og Ask menighet
New Bradwell

**New Bradwell** er en landsby, moderne distrikt og verdslig sogn som har blitt innlemmet i byen Milton Keynes i det seremonielle grevskapet Buckinghamshire i England. Den ble, i likhet med Wolverton, grunnlagt i viktoriansk tid som et boligområde for arbeiderne ved jernbanefabrikken i Wolverton. Landsbyen er avgrenset av elven Great Ouse, Grand Union-kanalen og jernbanelinjen West Coast Main Line. I henhold til folketellingen i 2011 bor det 3 109 innbyggere i landsbyen.

## Historie
Under den andre verdenskrig forekom en hendelse som er kjent som *Bradwellblitzen*. Det var det mest dramatiske som skjedde i det nordlige Buckinghamshire under krigen. Det besto i at én bombe ble sluppet en natt. Det er mulig at den var ment å treffe jernbanefabrikken, men det er mer sannsynlig at det dreier seg om en gjenværende bombe som ble sluppet på et tilfeldig sted fra et fly på vei tilbake fra Birmingham eller Coventry. 

Den opprinnelige landsbyen Bradwell ligger sør for New Bradwell og var et benediktinerkloster, Bradwell Abbey, som i middelalderen eide hele området. Opprinnelig var det meningen at den nye landsbyen skulle få navnet Stantonbury etter navnet på sognet.

## Referanser
Jevgenij Preobrazjenskij

**Jevgenij Aleksejevitsj Preobrazjenskij**, russisk Евгений Алексеевич Преображенский, (født 1886, død 1937) var en sovjetisk kommunistisk politiker. Han sluttet seg i 1903 til det russiske arbeiderpartiet og bolsjevikene. I tiden frem mot den russiske revolusjon drev han partiarbeid først i Ural, senere i Irkutsk. Politisk sto han på partiets venstre fløy, og var motstander av freden i Brest-Litovsk, som han mente innebar «å redde Sovjetregiments liv ved hjelp av selvmord». Som leder av partiets distriktsstyre i Ural fra 1918 deltok han direkte i drapet på Tsar Nikolai II.

I 1919 ble han engasjert i partiets studie- og propagandaarbeid, og skrev sammen med Nikolaj Bukharin den innflytelsesrike boka *Kommunismens ABC*, året etter ble han tatt opp i politbyrået, før han i 1921 ble utpekt til finansminister. Motstanden hans mot NEP skulle imidlertid sørge for at han mistet det meste av posisjonene sine.

Preobrazjenskij var kanskje Arbeideropposisjonens fremste ideolog og teoretiker. For denne var fagforeningenes direkte ledelse av industrien et viktig krav. Han mente videre at bøndene, for at industrien skulle komme opp på et tilfredsstillende nivå, måtte finne seg i å bli særskilt hardt utbyttet. Preobrazjenskij var også den som på denne tiden mest eksplisitt tok til orde for tvangskollektivisering. I denne perioden, midt på 1920-tallet, formulerte han teorien om «primitiv sosialistisk akkumulasjon», som sa at den sosialistiske (kollektive) organiseringen av jordbruket og industrien ville vise seg overlegen den kapitalistiske fra et ressurspersektiv. Preobrazjenskij postulerte at bøndene over noe tid ville velge kollektivbruket frivillig fordi dette ville gi dem større utbytte enn kapitalistisk (selveiende) jordbruk.

I forbindelse med Lenins sykdom og død, stilte han seg i opposisjon til Stalin, Kamenev og Zinovjev, senere også sin gamle meningsfelle Bukharin.

Preobrasjenskij ble ekskludert fra partiet i 1927, men fortsatte å jobbe for planleggingskommisjonen i Ural. Sammen med Karl Radek og Ivar Smilga erklærte han i 1929 at han nå hadde brutt med Trotskij, og han slapp dermed inn i partiet igjen. Han jobbet så noen år under industridepartementet før han i 1933 ble arrestert og ekskludert igjen, en eksklusjon som ble opprettholdt i 1936, da han ble arrestert på nytt.

Omstendighetene rundt Preobrasjenskijs død er uklare. Ulikt mange av sine tidligere allierte ble han ikke tiltalt eller dømt i Moskvaprosessene, men døde i fengsel i 1937. Ifølge sovjeteksperten E.H. Carr ble han ikke henrettet, men døde, som så mange andre i sovjetisk fangenskap, av andre årsaker. Etter at sovjetarkivene ble åpnet har det imidlertid kommet dokumenter som tyder på at han ble henrettet.

Preobrazjenskij ble rehabilitert i 1988.
Call of Duty 2

***Call of Duty 2*** (også kalt ***CoD 2***) er et førstepersonsskytespill i *Call of Duty*-serien utviklet av Infinity Ward til PC og Xbox 360, utgitt høsten 2005. Spillet er en oppfølger til Call of Duty, og var det spillet som solgte mest blant dem som ble utgitt samtidig med Xbox 360. En Macintosh-versjon kom i mai 2006.

## Oppbygning
*Call of Duty 2* foregår som sin forgjenger i andre verdenskrig. Spilleren kan være en amerikansk, britisk eller sovjetisk soldat, og kan i enspiller-delen ta del i historiske slag. *Call of Duty 2* er også svært populært å spille over Internett, men Xbox 360-versjonen har hatt flere problemer med dette aspektet. Utviklerne jobber for tiden med løsninger for dette. Spilleren må gjennomføre til sammen 27 oppdrag, og kan velge mellom fire vanskelighetsgrader: Enkelt, Vanlig, Herdet og Veteran.

## Sovetisk kampanje
Spilleren skal kontrollere en menig soldat, Vasili Koslov, som opprinnelig var involvert i forsvaret av Moskva mot de fremrykkende tyske styrkene. Det neste nivået innebærer ødeleggelse av et tysk høyborg i Stalingrad, i løpet av september 1942. Handlingen innebærer blant annet å slåss over hele Stalingrad, koble sammen telefon-ledninger for kommunikasjon, eller ødelegge fiendens kommunikasjonsmetoder, og ta tilbake jernbane-linjer eller tog-stasjon fra fienden.

## Britisk kampanje
Spilleren skal kontrollere en britisk soldat, sersjant John Davis fra 7. panser-divisjon i Nord-Afrika, som blir ledet av kaptein Price. Spilleren må delta i et snik-angrep mot tyske tropper i Afrika, som ender med ødeleggelsen av en tysk forsyningsstasjon. I tillegg må spilleren forsvare en by mot et overveldende antall tyskere som angriper fra aller kanter, og ødelegge tyske stridsvogner ved hjelp av artilleri. Spilleren må også delta under det andre slaget ved El Alamein, hvor spilleren må kjempe seg gjennom flere skyttergraver, maskingevær-stillinger, og andre våpen for å komme frem til fiendes felt-hovedkvarter og vinne hele kampen.

## Amerikansk kampanje
Spilleren får rollen som korporal Bill Taylor, som skal delta under Operasjon Overlord som begynner i juni 1944. Spilleren kommer snart til Pointe du Hoc, for å ødelegge et tysk artilleri-batteri, og holde på området mot en massiv tysk mot-offensiv. Spilleren må også fungere som skarpskytter, og ta på seg andre roller, frem til ytterligere forsterkninger kan dukke opp. Men alle områder spilleren må slåss i er befestet av tungt artilleri, og et overveldende antall tyske soldater. I siste oppdraget er spilleren blant amerikanerne som krysser over elven Rhinen, og kommer seg inn i Tyskland, og spilleren må blant annet beseire flere tyske Tiger I.

## Referanser


## Eksterne lenker
* 
*
Haug menighet

**Haug menighet** eller **Haug sogn** ligger i Ringerike prosti og omfatter områdene tilknyttet Haug kirke i Haugsbygd i Ringerike kommune, inkludert Ringkollkapellet på ved Ringkollen på Krokskogen.

Sognet strekker seg fra Vesterntangen i Hønefoss og inkluderer områdene øst for Randselva til grensen mot Jevnaker kommune. I sør grenser sognet til Norderhov og Ask kirkesogn.

Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesogn som tjenestested og hele prostiet som tjenestedistrikt.

## Referanser




## Eksterne lenker
* Haug menighet
Brødrene Marx på sirkus

***At the Circus*** (*Brødrene Marx på sirkus*) er amerikansk komedie fra 1939 med Brødrene Marx hvor de berger et sirkus fra å gå konkurs.

Den huskes spesielt for Groucho Marx’ utførelse av sangen «Lydia the Tattooed Lady».

I tillegg til brødrene spiller også Margaret Dumont, Eve Arden, og Kenny Baker i filmen.

Buster Keaton arbeidet i filmen med gagsene (de fysiske vitsene). Hans karriere var da på veg nedover, og han var tvunget til å ta forfallende arbeid. Hans komplekse og ofte tidkrevende gags ble ikke alltid tatt vel imot av brødrene, og dette var en kilde til friksjon og irritasjon.

## Handling
Goliath, en Strongman og dvergen Little Professor Atom, begge ansatt ved Wilson's Wonder Circus, er medskyldige når skurken John Carter som planlegger å ta kontroll over hele sirkuset - eid av Jeff Wilson. Julie Randall, Jeffs kjæreste, arbeider også ved det samme sirkuset. Jeff har gjemt 10 000 dollar i kontanter, som han skylder Carter, i buret til gorillaen Gibraltar. Når Jeff går for å hente pengene for å gi til Carter, slår Goliath og Atom ham bevisstløs og de stjeler alle de skjulte pengene hans.

Jeffs venn og sirkus-ansatt, Antonio Pirelli, får tak i advokat J. Cheever Loophole for å undersøke situasjonen. Loophole oppdager at Peerless Pauline skjuler pengene på vegne av Carter, men hun overliste ham - og Loophole klarer ikke å få tak i pengene. Senere leter Tony og Punchy i Goliaths lugar på sirkus-toget i håp om å finne pengene, men dette lykkes ikke. Sirkuset risikerer snart å gå konkurs, men Carter og hans håndlangere planlegger å brenne ned hele sirkuset.

## Sanger
* «Lydia, the Tattoed Lady»
* «Two Blind Loves»
* «Swingali»
* «Blue Moon»
* «Beer Barrel Polka»

## Eksterne lenker
*
Ullerål menighet

**Ullerål menighet** eller **Ullerål kirkesokn** ligger under Ringerike kirkelige fellesråd i Ringerike prosti og omfatter Ullerål kirke på nordsiden av Hønefoss. Sognet tilhørte tidligere Haug kirke.

Geografisk grenser området til Haug menighet i øst, Hval, Viker og Nes menighet i nord, Norderhov og Ask menighet vest og Hønefoss menighet i sør.

Prestegjeldene ble faset ut under omstruktureringene i Den norske kirke på 2000-tallet. Kirkesognene er nå grunnenhetene i kirken, og disse er organisert i kirkelig fellesråd. For Ringerikes del etter dette synonymt med Ringerike kirkelige fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.

## Eksterne lenker
* Ullerål menighet
Kirk Triplett

**Kirk Triplett** (født 29. mars 1962) er en amerikansk profesjonell golfspiller. Han er født i Washington og studerte til sivilingeniør ved Universitetet i Nevada før han ble profesjonell i 1985.

Som profesjonell har Triplett vunnet tre turneringer på PGA-touren, samt Alberta Open 1988 i Canada.

## Meritter
### Seire på PGA-touren
* 2006: Chrysler Classic of Tucson
* 2003: Reno-Tahoe Open
* 2000: Nissan Open

## Eksterne lenker
*
Apestreker (1931)

::*For filmen med samme tittel fra 1952: se [[Apestreker]]» 

***Apestreker*** ([[engelsk]]: ***Monkey Business**'') er en amerikansk komedie fra 1931, den tredje filmen fra Brødrene Marx og den første de laget som ikke var basert på et teaterstykke som tidligere hadde vært satt opp på Broadway.

Hovedrollene var besatt av alle de fire brødrene: Groucho Marx, Chico Marx, Harpo Marx, og Zeppo Marx. Filmen ble regissert av Norman Z. McLeod med manus av S.J. Perelman og Will B. Johnstone.

Filmen foregår om bord på et passasjerskip som krysser Atlanterhavet, og brødrene er blindpassasjerer.

Chico spiller sangen «When I Take My Sugar to Tea» skrevet av Sammy Fain, Irving Kahal og Pierre Norman i sin sedvanlige unike pianostil. Harpo spiller «I'm Daffy Over You», akkompagnert av alle. Den mest berømte sekvensen fra denne filmen involverer alle de fire brødrene når de forsøker å forlate skipet ved hjelp av et stjålet pass tatt fra den berømte franske sangeren Maurice Chevalier. Alle brødrene etterligner Chevalier, komplett med stråhatt, og synger «You've Brought a New Kind of Love to Me» («If a nightingale could sing like you...») etter tur. Harpo bruker en skjult fonograf som spiller en grammofon med en innspilling av Chevalier.

## Handling
Et skip skjuler fire blindpassasjerer som forsøker å skjule seg i skipets lasterom. Men etter å ha sunget sanger blir de oppdaget. Flere ansatte må deretter bruke resten av seilasen på å forsøke å arrestere alle blindpassasjerene. Men Chico og Harpo forstyrrer et sjakk-spill og konfiskerer brettet. De tar med brettet inn i lugaren til svindleren «Big Joe Helton» og datteren hans Mary, under en konfrontasjon med rivaliserende gangster Alky Briggs. Etter at de skremmer Briggs, ansetter Big Joe både Chico og Harpo til å være de nye livvaktene hans.

Groucho innleder også en romanse med Briggs sin kone, Lucille, frem til han blir fanget og konfrontert av Briggs. Men når skipet skal legge til kai ved en amerikansk havn innser blindpassasjerene at for å komme seg av skipet må de stjele pass og narre tollerne. Zeppo stjeler passet til film-stjernen Maurice Chevalier, og demonstrerer sin evne til å etterligne Chevaliers sanger. Han lykkes imidlertid ikke, og gir passet videre til Chico, Groucho og Harpo, som hver forsøker på lite overbevisende fremstillinger av Chevalier som synger den samme sangen.

Men de fire passasjerene slipper så vidt unna myndighetene, etter å ha gjemt seg under en tildekket last med bagasje. Big Joe og datteren hans, som Zeppo møtte og romanterte med om bord, arrangerer en fest hvor Groucho kommer med kunngjøringer, Chico skal spille piano, og Harpo spiller på harpe. Men Briggs håndlangere kidnapper Big Joes datter, og tar henne med til en gammel låve. De tidligere blindpassasjerene følger etter, og en kamp oppstår.

## Sanger
* «You Brought a New Kind of Love to Me»
* «When I Take My Sugar to Tea
* «I'm Daffy Over You
* «Sweet Adeline
* «O Sole Mio

## Referanser


## Eksterne lenker
*
Mark Rothko

**Mark Rothko** (født , død 25. februar 1970) født **Marcus Rothkowitz** i Daugavpils, Latvia (den gang en del av Russland) var en amerikansk maler. 

Familien var jødisk. I 1913 emigrerte Rothko sammen med foreldrene til USA, hvor de slo seg ned i Portland i Oregon. I 1923 flyttet Rothko til New York, hvor han begynte studier ved New School of Design, og samtidig tok kurs ved Art Students League of New York.

Rothko ble en del av en gruppe malere som gikk under navnet New York School (med blant andre Barnett Newman, Jackson Pollock og Willem de Kooning), som oppstod på 1940-tallet som en samlet stemme i det amerikanske kunstmiljøet. Abstrakt ekspresjonisme var en annen betegnelse på disse kunstnerne, selv om Rothko ikke så på seg selv som en abstrakt maler.

Utover 40-tallet ble hans verk i økende grad symbolske. Rothkos malerier er bygget opp av store rektanguklære fargeflater i sterke, ikke sjelden mørke farger, og beskrives gjerne som meditasjonsbilder.

Etter en lengre depresjon begikk Rothko selvmord i 1970. 

## Referanser


## Eksterne lenker
* Mark Rothko utstilling på Tate Modern, London, September 2008 – February 2009  på engelsk
* National Gallery artikkel om Mark Rothko en oversikt over hans karriere, mange bilder og en biografi
La Trinidad

**La Trinidad** er en landkommune (*municipality*) og provinssetet i den filippinske provinsen Benguet. I 2000 hadde La Trinidad 68&nbsp;000 innbyggere fordelt på snaut 14&nbsp;000 husholdninger.

## Barangayer
La Trinidad er delt inn i 16 barangayer.

## Referanser




## Eksterne lenker
* 
* Folketelling Filippinene 2000
Mans flagg

**Mans flagg** har et triskele på rød bakgrunn, et merke som har lang tradisjon som våpen og flagg på øya. Triskelet er trebent og utstyrt med rustning. De tre benene er sammenstilt ved hoftene. Som våpen for Man er merket kjent tilbake til 1200-tallet. Det røde flagget med de tre bena ble anerkjent som flagg 1. januar 1933, men er også kjent i bruk før den tid. Gjennom triskele-figuren har Mans flagg likhetstrekk med den autonome italienske regionen Sicilias flagg.

## Handelsflagg
I 1971 fikk Man igjen eget handelsflagg, etter at det forrige handelsflagget ble avskaffet i 1935. Mans handelsflagg er en britisk *[[red ensign]]* med triskelemerket i den frie enden av flaggduken.

## Viseguvernørens flagg
Viseguvernøren er kronens representant på Man og fører eget flagg etter samme modell som guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. 

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999

## Eksterne lenker
* Island Facts Isle of Man Government
Karl Drais

**Karl Friedrich Christian Ludwig Freiherr Drais von Sauerbronn**, eller bare **Karl Drais** (født 29. april 1785 i Karlsruhe, død 10. desember 1851 samme sted), er en tysk oppfinner som er kjent for å ha funnet opp flere typer sykler, samt den pedaldrevne dresinen. Han oppfant også den første skrivemaskinen med 25 bokstaver, en stenografimaskin med 16 taster og hullstrimmel. 

## Referanser


## Litteratur
* Hermann Ebeling *Der Freiherr von Drais : das tragische Leben des "verrückten Barons". Ein Erfinderschicksal im Biedermeier*. Karlsruhe: Braun, 1985. ISBN 3-7650-8045-4
* Hans-Erhard Lessing *Automobilität – Karl Drais und die unglaublichen Anfänge*. Leipzig: Maxime Verlag 2003. ISBN 3-931965-22-8
* Michael Rauck *Karl Freiherr Drais von Sauerbronn: Erfinder und Unternehmer (1785 – 1851)*. Stuttgart: Steiner 1983. ISBN 3-515-03939-2
* Heinz Schmitt *Karl Friedrich Drais von Sauerbronn: 1785-1851 ; ein badischer Erfinder; Ausstellung zu seinem 200. Geburtstag; Stadtgeschichte im Prinz-Max-Palais, Karlsruhe, 9. März-26. Mai 1985; Städt. Reiss-Museum Mannheim, 5. Juli-18. August 1985*. Karlsruhe: Stadtarchiv, 1985.

## Eksterne lenker
* [Artikel i "Der Allgemeinen Deutschen Biographie"](http://mdz.bib-bvb.de/digbib/lexika/adb/images/adb005/@ebt-link?target=idmatch(entityref,adb0050375))  av Moritz Cantor
* karl-drais.de (av. ADFC Mannheim, med en Kurzbiografie i mere end 15 sprog)
* www.karldrais.de av S. Fink og H. E. Lessing
* Karl Friedrich Drais von Sauerbronn: Erfinder des Zweirades, Stadt Karlsruhe
* Karl Drais in Baden-Baden  av Hans-Erhard Lessing
Stefan I

**Stefan I** kan vise til flere personer:

*Pave Stefan I (død 257)
*Kong Stefan I av Ungarn (ca. 969-1038)

*Kong Stefan av England kan også bli kalt Stefan I, men siden det ikke har vært noen Stefan II av England er dette overflødig.
U.S. Army Criminal Investigation Division

**U.S. Army Criminal Investigation Division** (**CID**) er en avdeling i det amerikanske Armédepartementet med ansvar for etterforskning av lovbrudd der hæren er involvert. CID har hovedkvarter ved Fort Belvoir i Virginia.

CID etterforsker lovbrudd der hæren, eller ansatte i hæren, er eller kan være innblandet i lovbrudd, fra bedrageri og annen økonomisk kriminalitet til drap, voldtekt og krigsforbrytelser. Avdelingen består av både militære og sivile etterforskere, kalt spesialagenter, samt kriminalteknikere, dataspesialister, polygrafeksperter og kriminaletterretningsanalytikere.

CID ble opprettet 17. september 1971 og er direkte underlagt hærens stabssjef og arméministeren.

## Galleri

US Army CID investigator.jpg|En CID-etterforsker i Afghanistan
US Army CID female agent.jpg|En kvinnelig CID-etterforsker
US Army CID agent at Pentagon.jpg|En CID-etterforsker ved Pentagon
US Army CID agents at crime scene.jpg|CID-etterforskere på et åsted
US Army CID crime scene investigator.jpg|En kriminaltekniker fra CID
US Army CID raid.jpg|CID-agenter foretar en razzia
US Army CID agent with gun.jpg|En CID-etterforsker med et våpen


## Eksterne lenker
* 
* Informasjon fra GlobalSecurity.org
VfB Stuttgart

**VfB Stuttgart** er et tysk fotballag fra bydelen Bad Cannstatt i Stuttgart som spiller i tysk Bundesliga. Laget ble grunnlagt i 1893.

## Meritter
* Cupvinnercupen - tapende finalist (1): 1998
* UEFA-cupen - tapende finalist (1): 1989
* Tysk seriemester (5): 1950, 1952, 1984, 1992, 2007
* Tysk visemester (4): 1935, 1953, 1979, 2003
* DFB-cup vinner (4): 1954, 1958, 1997, 2025
* DFB-cup tapende finalist (2): 1986, 2007
* Tysk supercup vinner (1): 1992

## Plasseringer

## Spillerstall
Oppdatert 21. september 2025.

## Referanser


## Eksterne lenker
*
The Big Store

***The Big Store*** (*Den store butikken*) er en amerikansk komedie-film fra 1941 med Brødrene Marx.

Tre av brødrene spilte i denne filmen: Groucho Marx, Chico Marx og Harpo Marx, men også Margaret Dumont, Tony Martin og Virginia Grey. Den «tunge» var Mr. Grover, spilt av Douglass Dumbrille, den samme skuespilleren som var den «tunge» i brødrenes film *[[A Day at the Races (film)|A Day at the Races]]*.

Handlingen besto i at Groucho, Chico og Harpo arbeider for å redde Phelps butikk. Groucho spiller detektiven og livvakten Wolf J. Flywheel.

Filmen hadde de vanlige musikalske numrene som filmselskapet MGM pleide; slik som «Sing While You Sell» og «Tenement Symphony» sunget av Tony Martin.

En av de mer minneverdige scenene er butikken avdeling for senger. En italiensk familie kommer med tolv barn og seks av dem forsvinner (i noen køyesenger) og Groucho overbeviser faren, spilt av Henry Armetta, at han umulig kan ha tolv barn for det har han ikke råd til.

## Sanger
* «Tenement Symphony»
* «Sing while you sell»
* «If it's you»
* «Mama Yo Quiero»

## Eksterne lenker
*
Margaret av Connaught

**Margareta av Sverige**, født **prinsesse Margaret av Connaught** (Margaret Victoria Charlotte Augusta Norah) (født 15. januar 1882 på Bagshot Park i Surrey i England, død 1. mai 1920 i Stockholm) var gift med den senere kong Gustav VI Adolf av Sverige, og var kronprinsesse av Sverige fra 1907 til sin død.

## Liv og virke
### Bakgrunn
Den britiske prinsessen Margaret, med kallenavnet «Daisy», var datter av prins Arthur av Storbritannia, hertug av Connaught og prinsesse Luise Margarete av Preussen. Prins Arthur var sønn av dronning Victoria av Storbritannia.

### Ekteskap med prins Gustav Adolf av Sverige
15. juni 1905 giftet hun seg med prins Gustav Adolf av Sverige, hertug av Skåne. Parets første møte fant sted i Kairo i begynnelsen av 1905. Trolovelsen ble offentliggjort 24. februar, bare en måned etter det første møtet. Bryllupet ble feiret i England St. Georges kapell på Windsor Castle, åtte dager etter unionsoppløsningen. Paret tilbragte sin bryllupsreise på Irland og ankom Sverige den 8. juli 1905.

Prinsesse Margaret ble prinsesse av Sverige og hertuginne av Skåne, og tok i bruk den svenske varianten av navnet sitt, *Margareta*. I 1907 ble ekteparet kronprins og kronprinsesse av Sverige.

Kronprinsesse Margareta arbeidet aktivt under den første verdenskrigen. Hun startet opp en syforening til støtte for Røde Kors, organiserte en stearinlysinnsamling da parafinforsyningene tok slutt, og hjalp til med å få sendt private brev slik at slektninger som var blitt geografisk spredt, fant hverandre igjen.

Den 1. mai 1920 døde hun uventet av en øreinfeksjon som utviklet seg med ondartede vannkopper, pussdannelse i *sinus maxillaris* og blodforgiftning. Hun var da gravid med sitt sjette barn. Kronprinsesse Margaretha ble 38 år gammel. Hun døde før sin svigerfar kong Gustav V, og derfor ble hun aldri dronning av Sverige. Hennes mann ble senere gift med Louise Mountbatten som ble dronning av Sverige som dronning Louise.

## Barn
Kronprinsparet hadde fem barn:
* Prins Gustav Adolf av Sverige, hertug av Västerbotten (1906&ndash;1947)
* Prins Sigvard av Sverige, hertug av Uppland, senere grev Sigvard Bernadotte av Wisborg (1907&ndash;2002)
* Prinsesse Ingrid av Sverige, senere dronning av Danmark (1910&ndash;2000)
* Prins Bertil av Sverige, hertug av Halland (1912&ndash;1997)
* Prins Carl Johan av Sverige, hertug av Dalarna, senere grev Carl Johan Bernadotte av Wisborg (1916&ndash;2012)

## Referanser


## Litteratur
*
Vrakfisker

* vrakfisk (*Polyprion americanus*)
* *[[Polyprion oxygeneios]]*
* *[[Polyprion prognathus]]*
* *[[Polyprion yanezi]]*
* *Stereolepis doederleini*
* kjempehavabbor (*Stereolepis gigas*)

**Vrakfisker** (**Polyprionidae**) er en familie av store abborfisker som lever i havet. Disse fiskene kan bli opptil 1,5 til 2 m lange. Én art, vrakfisk (*Polyprion americanus*), dukker av og til opp i Norge.

## Kilder
* 

## Eksterne lenker

*
Vrakfisk

**Vrakfisk** (*Polyprion americanus*) er en fiskeart.

Kroppen er kraftig med et lite hode og underbitt munn. Den har en lang ryggfinne med 11 piggstråler og 12 bløtstråler. Arten kan bli opptil 2&nbsp;m lang og 100&nbsp;kg. Eksemplarer som blir tatt i norske farvann er som regel mye mindre, rundt 5&nbsp;kg.

Voksne vrakfisker lever enkeltvis i klippeområder og gjemmer seg ofte i skipsvrak og huler. Unge individer samler seg derimot i små stimer som svømmer pelagisk. Disse stimene følger ofte drivtømmer og tangklaser. Arten lever fra overflaten ned til 200&nbsp;m dyp, men er av og til funnet ned til 1000&nbsp;m.

Vrakfisk er utbredt langs kystene på begge sider av Atlanterhavet, fra Norge til Sør-Afrika inkludert Middelhavet, og fra Newfoundland til Argentina. Den finnes også ved St. Paul og Amsterdam i Det indiske hav og ved New Zealand i Stillehavet. Arten mangler i områder med tropisk klima. I Norge blir vrakfisk for det meste fanget om høsten og vinteren langs vestkysten fra Lindesnes til Nordkapp.

## Referanser


## Litteratur
* 

## Eksterne lenker
* 

*
Max Schreck

**Maxmillian Schreck**, ofte bare kalt **Max Schreck**, (1879–1936) var en tysk skuespiller. 

Max Schreck turnerte på scener over hele Tyskland og spilte i flere filmer. Han er mest kjent som den uhyggelige og mystiske Grev Orlok i F. W. Murnaus vampyrklassiker *[[Nosferatu]]* fra 1922. Sammen med Béla Lugosi og Christopher Lee blir Schreck ansett som en av filmhistoriens klassiske Dracula-tolkere.

Max Schreck var gift med skuespilleren Fanny Normann.

## Filmografi
* 1932: Den solgte brud
* 1924: Storhertugens finanser
* 1924: Die Geschichte eines Clowns
* 1923: Der Kaufmann von Venedig
* 1923: Die Straße
* 1923: Mysterien eines Frisiersalons
* 1922: Nathan der Weise
* 1920: Der Richter von Zalamea

## Referanser


## Eksterne lenker
*
Ruhnu flyplass

**Ruhnu flyplass** er en flyplass på øya Ruhnu i Estland. Flyplassen ligger sør på øya, like ved stedet Ringsu. Flyplassens ICAO-kode er EERU. Den har ingen IATA-kode.

Flyplassen har en gressdekket rullebane med lengde 500 meter og bredde 60 meter. Baneretningene er 14 og 32. Rullebanen har ikke landingslys.

Ruhnu flyplass opereres av Air Livonia, med ruter til Pärnu og Kuressaare. Flyplassen er eid av AS Kuressaare Lennujaam (Kuressaare lufthavn).

## Eksterne lenker
* Ruhnu flyplass (engelsk)
* Ruhnu (engelsk og estisk)
* Air Livonia  (engelsk og estisk)
The House that Shadows Built

***The House that Shadows Built*** er en amerikansk film fra 1931 fra Paramount Pictures i anledning av feiringen av deres 20-årsjubileum. Den timeslange filmen inkluderer en kort historie om Paramount, intervjuer med ulike skuespillere, og klipp fra kommende filmprosjekter (noen av dem ble faktisk aldri noe av).

Filmen er mest minneverdig for en episode på seks minutters med Brødrene Marx. Hensikten deres var å gjøre reklame for sin kommende film *[[Monkey Business]]*. Kortfilmen som aldri ble vist i noen annen av deres utgivelser, er bearbeidelsen av den første scenen i deres første suksessfulle Broadway-show, *[[I’ll say She Is]]* (som Groucho i parentes bemerket har sagt var deres morsomste arbeid i brødrenes karriere). Med unntak for noen endringer av navn og noen ekstra gags var scenen omtrent akkurat slik som den var beskrevet i manuskriptet.

Denne scenen er også tilgjengelig i en DVD-utgivelse av en dokumentar om Brødrene Marx kalt *[[Inside the Marx Brothers]]*.

## Eksterne lenker
* 
* Film as Art: Review of Marx Brothers' segment of the film (engelsk)
Al Di Meola

**Al Laurence Dimeola** kjent som **Al Di Meola** (født 22. juli 1954 i Jersey City i New Jersey i USA), er en amerikansk fusion-/jazzrock-/jazzgitarist.

I tillegg til en mengde egne plater og prosjekter, er han mest kjent for sitt samarbeide med gitaristene John McLaughlin og Paco de Lucia i eksplosive, akustiske settinger, samt for sin tid i Chick Coreas *Return To Forever*. Innovativ, lynrask og banebrytende innen elektro-akustisk jazz, men med røtter også innen latino, flamenco og verdensmusikk. På topp i gjentatte kåringer over «best gitarist» i *[[Guitar Player Magazine]]*, *[[Down Beat]]* og andre ledende musikktidsskrifter.

## Referanser


## Eksterne lenker
* 
* 
*
Albert Bouchard

**Albert Bouchard** (født 24. mai 1947 i Watertown, New York) er en amerikansk trommeslager, vokalist, gitarist og låtskriver. Han var en av grunnleggerne av Blue Öyster Cult, men forlot bandet i 1981. Han har bidratt med noen av deres mest kjente låter, som «Cities on Flame with Rock and Roll», «Astronomy» (sammen med broren Joe) og «Career of Evil». I 1994 dannet han bandet Brain Surgeons sammen med sin kone Deborah Frost. De har gitt ut sju studioalbum på sitt eget plateselskap Cellsum. Bandet ble oppløst i 2006. I 2008 dannet han Blue Coupe sammen med Joe Bouchard og Dennis Dunaway. Sistnevnte er kjent fra bandet til Alice Cooper. De ga ut platen *Tornado on the Tracks* i 2010. Bouchard deltok på en gjenforeningskonsert sammen med resten av originalbesetningen til Blue Öyster Cult 5. november 2012, og han gjestet på bandets album *The Symbol Remains* (2020). I 2014 ga han ut sin første soloplate, *Incantation*, og i 2017 platen *Surrealist*. I årene 2020-2023 fullførte han *Imaginos*-trilogien, basert på tekster av Sandy Pearlman. Blue Öyster Cult, hjulpet av en rekke studiomusikere, ga ut *Imaginos* i 1988, men kun som et enkelt album. Dette var opprinnelig ment å være et soloalbum av Albert Bouchard. Den nyinnspilte trilogien inkluderer *Re Imaginos* (2020), *Imaginos II – Bombs Over Germany (Minus Zero and Counting)* (2021) og *Imaginos III – Mutant Reformation* (2023).

## Eksterne lenker
* 
*
Air Livonia

**Air Livonia** er et lite flyselskap med base i Pärnu i Estland. Flyselskapet driver rutetrafikk mellom Pärnu og Ruhnu, Kihnu og Kuressaare, og også chartertrafikk.

Air Livonia bruker små tomotors Antonov An-28-fly som kan lande på de korte flystripene på Ruhnu og Kihnu. Flyene har plass til 18 passasjerer. Flyselskapet har også eldre fly av typen Antonov Antonov An-2.

Flyselskapet ble startet i 1994 under navnet Baltic Aeroservice.

Nettstedet Baltic Stand By https://web.archive.org/web/20060214000612/http://www.standbynews.info/ meldte 3. februar 2006 at Air Livonia vil stoppe ruteflygningene til Ruhnu og Kihnu i april 2006.

## Koder
*ICAO:LIV
*Anrop: Livonia

## Eksterne lenker
* Air Livonia  (engelsk og estisk)
FNs liste over ikke-selvstyrte områder

**[[De forente nasjoner|FNs]] liste over ikke-[[suverenitet|selvstyrte]] områder** er ei liste over områder som ikke styrer seg selv, utarbeidet av FNs spesialkomité for avkolonisering. Kun områder med permanent bebyggelse er på lista.

FN legger vekt på at lista handler om områder som havnet under andre land i kolonitiden. Dermed er Vest-Sahara ikke inkludert fordi det er okkupert av Marokko, men fordi det er en tidligere spansk koloni.

## Lista
### [[Afrika]]
*Vest-Sahara (to tredeler okkupert av Marokko, resten administrert av Den saharawiske arabiske demokratiske republikk)

### [[Atlanterhavet]] og [[Karibia]]
*Anguilla (britisk oversjøisk territorium)
*Bermuda (britisk oversjøisk territorium)
*Caymanøyene (britisk oversjøisk territorium)
*De amerikanske Jomfruøyer (amerikansk øyområde)
*De britiske Jomfruøyer (britisk oversjøisk territorium)
*Falklandsøyene (britisk oversjøisk territorium, gjort krav på av Argentina)
*Montserrat (britisk oversjøisk territorium)
*St. Helena (britisk oversjøisk territorium)
*Turks- og Caicosøyene (britisk oversjøisk territorium)

### [[Europa]]
*Gibraltar (britisk oversjøisk territorium, gjort krav på av Spania)

### [[Stillehavet]] og [[Indiahavet]]
*Amerikansk Samoa (amerikansk øyområde)
*Fransk Polynesia (tilhører Frankrike)
*Guam (amerikansk øyområde)
*Ny-Caledonia (tilhører Frankrike)
*Pitcairnøyene (britisk oversjøisk territorium)
*Tokelau (nyzealandsk oversjøisk territorium)

## Kilder
*Non-Self-Governing Territories

## Se også
*FNs spesialkomité for avkolonisering
Joe Bouchard

**Joe Bouchard** (født 9. november 1948, Watertown, New York) er en amerikansk bassist, vokalist, gitarist og låtskriver. Han var en av grunnleggerne av Blue Öyster Cult, men forlot bandet i 1986. Han har bl.a. bidratt med låter som «Hot Rails to Hell», «Astronomy» (sammen med broren Albert) og «Nosferatu». 

I 1997 og 2006 ga han ut plater med sitt band The X Brothers, og i 2001 debutplaten til prosjektet Bouchard, Dunaway And Smith. I 2008 dannet han bandet Blue Coupe sammen med Dennis Dunaway og Albert Bouchard, og de ga ut debutplaten «Tornado on the Tracks» i 2010. Bandnavnet henspiller på musikernes fortid i Blue Öyster Cult (Bouchard-brødrene) og bandet til Alice Cooper (Dennis Dunaway). Joe Bouchard har gitt ut seks soloplater og en EP. Han har også jobbet som plateprodusent for andre artister.

Han har mastergrad i musikkteori, og har gitt ut lærebøker i gitarspill.

## Diskografi

* 2009: *Jukebox in My Head* (album)
* 2012: *Tales from the Island* (album)
* 2014: *New Solid Black* (EP)
* 2016: *The Power of Music* (album)
* 2017: *Playin' History* (album)
* 2020: *Strange Legends* (album)
* 2022: *American Rocker* (album)

## Eksterne lenker
* 
*
Tråd (informatikk)

**Tråder** i programmeringssammenheng er betegnelsen på flere deler av det samme programmet som kjører samtidig.

Flere tråder kan i moderne datasystemer kjøres parallelt. Tråder er skilt fra vanlige prosesser ved at en vanlig prosess er uavhengig, har masse tilstandsinformasjon, separate minneadresser og interne prosess-kommunikasjonsmekanismer. Tråder deler imidlertid informasjonen fra én enkel prosess, samt minne og andre ressurser, direkte; de kan betraktes som asynkrone prosedyrer i et program. Kontekstskifte mellom flere tråder går i de fleste tilfeller fortere enn bytting mellom prosesser. Systemer som Windows NT-familien sies å ha «billige» tråder og «dyre» prosesser. I andre operativsystemer er det ikke så stor forskjell.

Hovedfordelen med flere tråder er at oppgaver med forskjellig krav til ressurser kan utføres i forskjellige tråder. Slik oppnås for eksempel at skjermen blir oppdatert mens platelageret, som trenger lite systemresurser, arbeider. En fordel i større systemer kan være at et program kan kjøres raskere på datasystemer med flere prosessorer, prosessorer med flere kjerner eller over en samling maskiner.
Anholt flyplass

**Anholt flyplass** er en flyplass på øya Anholt i Danmark. Flyplassens ICAO-kode er EKAT. Den har ingen IATA-kode.

Anholt flyplass har en gressdekket rullebane med lengde 650 meter og bredde 20 meter. Baneretningene er 03 og 21. Rullebanen ligger 7 moh. Flyplassen er sertifisert for bruk i dagslys.

Flyplassen er eid av Copenhagen Air Taxi A/S. Den er åpen hele året, men for utenlandstrafikk er den kun åpen for fly fra Finland, Norge og Sverige.

I juni 2002 krasjet et fly med 8 personer under avgang fra Anholt. 1 person ble lettere skadd, ingen omkom. 

## Eksterne lenker
* anholt.dk om Anholt flyplass
* Copenhagen Air Taxi om Anholt flyplass
* Copenhagen Air Taxi
Basiller

* *[[Bacillus cereus]]*
* *[[Bacillus coagulans]]*
* *[[Bacillus natto]]*
* *[[Bacillus subtilis]]*
* Miltbrannbakterien, *[[Bacillus anthracis]]*
* *[[Bacillus thuringiensis]]*

**Basiller** (fra latin ***Bacillus***, «liten stav») er en gruppe stavbakterier.

Basiller har evnen til å danne sporer som tåler ekstreme forhold blant annet når det gjelder temperatur og stråling.

Tidligere var «basill» betegnelsen på alle stavformede bakterier,
som for eksempel leprabasillen.

## Eksterne lenker
*
Sardinmysteriet

***Sardinmysteriet*** (originaltittel: ***Love Happy***) var en amerikansk komedie fra 1949 og den 13. filmen og i realiteten den siste fra Brødrene Marx.

Filmen har tre av brødrene på rollelisten: Groucho Marx, Chico Marx, og Harpo Marx, pluss Raymond Burr, Eric Blore, og noe kuriøst – en forbispaserende Marilyn Monroe. Den ble regissert av David Miller og skrevet av Frank Tashlin og Mac Benoff, basert på en historie Harpo Marx.

Filmen ble produsert av en tidligere stumfilmstjerne, Mary Pickford, skjønt produksjonen løp tørr for penger midtveis, men kom opp med en unik form for produktplassering for å skaffe inntekter: en jakt oppå et hustak rundt store reklameplakater.

Harpo driver på med sine vanlige narrestreker når han stjeler en hermetikkboks med sardiner og tilfeldigvis pakker ned Romanoff-diamantene.

Filmen har musikk og sangtekster av Ann Ronnell.

Det er flere minneverdige sitater fra filmen:
:*Den store Faustino: «Hvor lenge har du studert musikk?»*
:*Mr. Lyons: «Femten år.»*
:*Den store Faustino: «Femten. Du vet, ytterligere to år og du vil ikke være en rørlegger lenger.»*

## Skuespillere
* Harpo Marx som Harpo
* Chico Marx som Faustino the Great
* Groucho Marx som etterforsker Sam Grunion.
* Vera-Ellen som Maggie Phillips.
* Ilona Massey som Madame Egelichi.
* Paul Valentine som Mike Johnson.
* Marion Hutton som Bunny Dolan.
* Leon Belasco som Mr. Lyons.
* Melville Cooper som Lefty Throckmorton
* Raymond Burr som Alphonse Zoto
* Bruce Gordon som Hannibal Zoto
* Eric Blore som Mackinaw
* Marilyn Monroe som Grunion's Client
* Otto Waldis som Ivan (ukreditert)

## Sanger
* «Love Happy»
* «Who Stole the Jam»
* «Sadie Thompson Number»
* «Gypsy Love Song»
* «Swanee River»
* «Polonaise in a Flat»

## Referanser


## Eksterne lenker
*
Panikk i hotellet (1938)

***Panikk i hotellet*** (originaltittel: *Room Service*) er en amerikansk komedie fra 1938 med Brødrene Marx hvor de spiller teaterprodusenter som setter opp stykket *Hail and Farewell*.

Filmen husket spesielt for å være den eneste filmen med Brødrene Marx som ikke ble skrevet spesielt for dem, men var isteden basert på et teaterstykke av Allen Boretz og John Murray. I realiteten passet ikke manuset for dem og filmen er anerkjent som deres svakeste. Filmkritiker Leslie Halliwell oppsummerte de mest kritiske kommentarene da han sa at «Brødrene Marx ble holdt tilbake ved å spille figurer som kun delvis minnet om menneskelig figurer».

Andre roller i filmen hadde navn som Lucille Ball, Ann Miller, og Frank Albertson.

## Handling
Gordon Miller er en konkurs-truet teater-produsent med stadig voksende gjeld. For å skaffe seg mat lover Miller servitør Sasha Smirnoff en del i det nye teater-stykket hans. I tillegg ønsker hotell-eier Joseph Gribble å kaste Miller og alle skuespillerne hans ut av hotell-rommene deres, på grunn av manglende betaling for hotell-rommene de har bodd på.

## Skuespillere
* Groucho Marx i rollen som Gordon Miller.
* Chico Marx i rollen som Harry Binelli.
* Harpo Marx i rollen som Faker Englund.
* Lucille Ball i rollen som Christine Marlowe.
* Ann Miller i rollen som Hilda Manney.
* Frank Albertson i rollen som Leo Davis.
* Cliff Dunstan i rollen som Joseph Gribble.
* Donald MacBride i rollen som hotell-direktør Gregory Wagner.
* Philip Loeb i rollen som Timothy Hogarth.
* Philip Wood i rollen som Simon Jenkins.
* Alexander Asro i rollen som Sasha Smirnoff.
* Charles Halton i rollen som Dr. Glass.

## Eksterne lenker
*
Copenhagen Air Taxi

**Copenhagen Air Taxi A/S** er et dansk flyselskap med base i Roskilde. Flyselskapet driver ruteflygning, charterflygning (taxi-fly) og også en flyskole. Selskapet foretar også flyfotografering og flyr med reklamebannere. Selskapet selger og leier også ut fly. Flyselskapet eier flyplassen på Anholt.

Copenhagen Air Taxi har ruteflygning mellom Roskilde, Anholt og Læsø. Selskapet flyr flere ulike rundturer med Roskilde som utgangspunkt. Selskapets flyskole er **Skolen for Sivil Pilot Uddannelse**. Skolen tilbyr trafikkflyger- og privatflygerutdannelse.

Flyselskapet ble etablert i 1961. Til ruteflygning bruker selskapet fly av typene Partenavia P 68 og Britten Norman Islander BN-2B. Til skoleflygning og annet brukes også fly av typene TB 9 Tampico, TB 10 Tobago, TB 20 Trinidad, Cessna 172 og Piper Seneca II CA 34.

## Koder
*ICAO: CAT
*Anrop: Aircat

## Ulykker
*23. februar 1999 styrtet et skolefly med en lærer og en elev ved Ringsted. Begge omkom. https://web.archive.org/web/20040104075143/http://home8.inet.tele.dk/jmorbech/indsatser/ins07.htm
*I juni 2002 krasjet et fly med åtte personer under avgang fra Anholt. Én person ble lettere skadd, ingen omkom. http://noerre-djurs.net/arkiv/Grenaabladet/2002/2002-06-25/019.html
*6. august 2004 styrtet et fly med fire personer i havet ved Solrød Strand ved København. Alle fire omkom. https://web.archive.org/web/20040901045400/http://www.boarding.no/art.asp?id=12791

## Eksterne lenker
* Copenhagen Air Taxi
The Incredible Jewel Robbery

**«The Incredible Jewel Robbery»** («Det utenkelige juveltyveriet») var en episode av *[[General Electric Theater]]* som ble vist på CBS den 8. mars 1959. Det var den siste fjernsynsopptreden av de tre Brødrene Marx. Episoden var på 30 minutter.

Handlingen besto i at Harpo Marx and Chico Marx gikk sammen for å gjøre et juveltyveri, og Groucho Marx gjør en cameo-opptreden mot slutten av filmen. CBS forklarte det som «Om du ser showet vil det se et familiært fjes utstyrt med en mustasje og et lystent blikk. På grunn av vilkårene i hans kontrakt kan ikke hans navn nevnes, men det er iallfall ikke Jerry Colonna.»

## Eksterne lenker
*
Krokanrull

**Krokanrull** er en norsk sjokolade som blir laget av Mondelēz International (Freia). Produktet ble lansert i 1978 og består av en liten stabel med runde sjokoladebiter som inneholder både krokan, som navnet tilsier, og i tillegg små biter av cornflakes. 

Krokanrull hadde i 2013 en markedsandel på 4,44 % blant norske stykksak-sjokolader.

Emballasjen til «Krokanrull» kan gjenkjennes ved de røde og gule formene.

## Referanser
Eik (Tønsberg)

**Eik** er et sted i Tønsberg kommune i Vestfold tre kilometer nord for Tønsberg sentrum, og en del av byen Tønsberg. Eik lå i Sem kommune inntil 1988 da Sem og Tønsberg slo seg sammen til én kommune, Tønsberg kommune.

## Bebyggelse og aktiviteter

På Eik ligger det flere skoler, blant andre Høgskolen i Vestfolds tidligere avdeling for lærerutdanning (opprinnelig *Eik lærerskole* bygd i 1959), som flyttet til Bakkenteigen i 2010, Greveskogen videregående skole (opprinnelig *Tønsberg Gymnas* bygd i 1975) og Det evangelisk-lutherske kirkesamfunns kristne friskole Granly skole. Nord på Eik ble Kongseik ungdomsskole tatt i bruk fra august 2006 for elever fra Kjelle ungdomsskole som ble lagt ned. Barneskolen Eik skole het tidligere Mortenåsen skole. Den ble bygd 1978 som en avlastningsskole for den gamle Eik skole som ble bygd i 1958. Stedet har også flere idrettsanlegg (Eikhallen og Greveskogen Idrettspark) og arbeidskirken Eik kirke fra 1988. 

Av næringsvirksomhet kan nevnes den vesle tinnvareprodusenten Eik Sølv-Plett AS som har holdt til på Eik siden 1954. Fra 1995 har medieselskapet Fantasifabrikken kommet til. Tettstedet består ellers av villabebyggelse, diverse butikker og servicefunksjoner, samt skogsområdet 'Greveskogen' der det er flotte turmuligheter. Inntil 1990-tallet hadde også Eik eget postkontor med navnet *3109 Lofts-Eik*.

Eik idrettsforening ble stiftet i 1928. Foreningens fotballag spilte i eliteserien omkring 1960. Klubben kalles i dag Eik-Tønsberg. Siden 2002 har FK Tønsberg overtatt for Eik-Tønsberg som distriktets ledende fotballklubb.

Navnet Eik stammer fra de store eiketrærne nord på Eik. Gamle gårds- og stedsnavn er Kongs-Eik, Søndre Eik, Mellem Eik, Nordre Eik og Lofs-Eik. I dag brukes også stedsbetegnelsen Vestre Eik. Mot nord ligger Kongs-Eik med Sem prestegård, boligen for sognepresten for Sem og Slagen, og Robergrønningen.

Fil:Eik skole1.jpg|Tettstedet Eik i Tønsberg kommune har særlig mange skoler. Bildet viser barneskolen Eik skole.
File:Greveskogen VGS2.jpg|Greveskogen videregående skole (opprinnelig «Tønsberg gymnas») på Eik ble bygd i 1975.

Fil:Kongseik ungdomsskole1.jpg|Kongseik ungdomsskole ble åpnet i 2006
Fil:Eik_kirke_i_Tønsberg.jpg|Arbeidskirken Eik kirke ble åpnet i 1988


## Kjente eikfolk
*Svein og Egil Nyhus (1962–), tegnere oppvokst på Eik
*Morten Myklebust (1961–), illustratør og bedriftsleder
*Egil Søby (1945–), kajakkpadler med VM- og OL-gull
*Geir Johansen (1960–), fotballspiller på Eik-Tønsberg

## Se også
*Fotballklubben Eik-Tønsberg

## Eksterne lenker
* Søk på «Eik» i Sem og Slagen bygdebok